
[bookmark: _GoBack]«ՀԱՅԱՍՏԱՆԻ ՀԱՆՐԱՊԵՏՈՒպաԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. Իրավական ակտի ընդունման անհրաժեշտությունը 
         
 «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  լրացումներ և  փոփոխություններ կատարելու Հայաստանի Հանրապետության կառավարության որոշման նախագիծը բխում է  «1041. Մեծ նվածումների սպորտ» ծրագրի «12003. Օլիմպիական խաղերում, աշխարհի և Եվրոպայի առաջնություններում բարձր արդյունքների հասած ՀՀ հավաքական թիմերի մարզիկներին և նրանց մարզիչներին  անվանական թոշակի հատկացում» միջոցառման շրջանակում լրացուցիչ գումար տրամադրելու անհրաժեշտությունից:
1. Ընթացիկ վիճակը և խնդիրները
Համաձայն ՀՀ կառավարության 02.07.2020 թվականի N 1096-Ն որոշման՝ օլիմպիական խաղերում, աշխարհի և Եվրոպայի առաջնություններում բարձր արդյունքների հասած ՀՀ հավաքական թիմերի մարզիկներին և նրանց մարզիչներին տրամադրվում է անվանական թոշակ: 
Սույ որոշման դրույթների հիման վրա ՝ 2025 թվականին ցուցաբերած մարզական բարձր արդյունքների համար անվանական թոշակ է հատկացվել շուրջ 208 մարզիկների, ինչպես նաև 161 անձնական և 58 հավաքականների մարզիչներին:
Հաշվի առնելով մարզիկների և մարզիչների կողմից միջազգային հեղինակավոր մարզական մրցաշարերում ցուցաբերած արդյունքները, ինչպես նաև անվանական թոշակի տրամադրման շարունակականությունն ապահովելու անհրաժեշտությունը՝ առաջարկվում է սահմանված կարգով կատարել անհրաժեշտ ֆինանսական միջոցների վերաբաշխում՝ անվանական թոշակների տրամադրման ամբոջականությունն ապահովելու համար։

1. Կարգավորման բնույթը և նպատակը

Նախագծի կարգավորման բնույթը ՀՀ կառավարության 2020 թվականի հուլիսի 2-ի N 1096-Ն որոշմամբ սահմանված շահառուներին անվանական թոշակների տրամադրման համար անհրաժեշտ ֆինանսական միջոցների ապահովումն է։
Նախագծի նպատակն է ապահովել անվանական թոշակների տրամադրման գործընթացի շարունակականությունը և ՀՀ կառավարության համապատասխան որոշմամբ սահմանված պարտավորությունների ամբողջական կատարումը՝ անհրաժեշտ ֆինանսական միջոցների վերաբաշխման միջոցով։
Հայաստանի Հանրապետության 2026 թվականի պետական բյուջեով «1041. Մեծ նվաճումների սպորտ» ծրագրի 12003. «Օլիմպիական խաղերում, աշխարհի և Եվրոպայի առաջնություններում բարձր արդյունքների հասած ՀՀ հավաքական թիմերի մարզիկներին և նրանց մարզիչներին  անվանական թոշակի հատկացում» միջոցառման համար նախատեսված 735918.8 հազար ՀՀ դրամ , վճարվել է թոշակը 2026 թվականի հունվարից մինչև օգոստոս ամիսը ներառյալ: Ներկայումս տարվա  հասանելիք գումարը կազմում է 1 064137,6 հազար դրամ:
Արդյունքում պահանջվող լրացուցիչ գումարը կազմում է 328218.8 հազար ՀՀ դրամ: Հաշվարկը և հրամանները կցվում են:
Անհրաժեշտություն է առաջացել ՀՀ կրթության, գիտության, մշակույթի և սպորտի նախարարության 1045. Մասնագիտական կրթության և ուսուցման ծրագիր» ծրագրի «12003. «Արհեստագործական հիմնական կրթական ծրագրով ուսանողական նպաստների տրամադրում» միջոցառման համար նախատեսված գումարից 45000.0 հազ.դրամ, «11004. «Միջին մասնագիտական հիմնական կրթական ծրագրով ուսանողական նպաստների տրամադրում» միջոցառման համար նախատեսված գումարից 90000.0 հազ.դրամ, «12016. «Մասնագիտական  ուսումնական հաստատությունների միջնակարգ կրթության երրորդ մակարդակին համապատասխան առարկայական ծրագիր վարող մանկավարժական աշխատողներին տարակարգի շնորհման արդյունքում հավելավճարի տրամադրում» միջոցառման համար նախատեսված գումարից 100000.0 հազ.դրամ և 1193. Համընդհանուր ներառական կրթության համակարգի ներդրում» ծրագրի «11001. «Մանկավարժահոգեբանական աջակցության ծառայություններ և  կրթության առանձնահատուկ պայմանների կարիք ունեցող երեխաների կրթության կազմակերպմանն օժանդակող միջոցառումներ» միջոցառման համար նախատեսված գումարից 93218.8 հազ.դրամ ուղղել ՀՀ կրթության, գիտության, մշակույթի և սպորտի նախարարության «1041. Մեծ նվաճումների սպորտ» ծրագրի 12003. «Օլիմպիական խաղերում, աշխարհի և Եվրոպայի առաջնություններում բարձր արդյունքների հասած ՀՀ հավաքական թիմերի մարզիկներին և նրանց մարզիչներին  անվանական թոշակի հատկացում» միջոցառումանը: 
Հաշվարկը կցվում է:
1. Նախագծի մշակման գործընթացում ներգրավված ինստիտուտները և անձինք

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության աշխատակիցների կողմից:

1.   Իրավական ակտի կիրարկման դեպքում ակնկալվող արդյունքը

Իրավական ակտի ընդունման արդյունքում կապահովվի օլիմպիական խաղերում, աշխարհի և Եվրոպայի առաջնություններում բարձր արդյունքների հասած ՀՀ հավաքական թիմերի մարզիկներին և նրանց մարզիչներին անվանական թոշակների տրամադրման գործընթացի անընդհատությունն ու ամբողջականությունը, ինչպես նաև ՀՀ կառավարության 2020 թվականի հուլիսի 2-ի N 1096-Ն որոշմամբ սահմանված ֆինանսական պարտավորությունների պատշաճ կատարումը։

1. Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.

«Հայաստանի Հանրապետության 2026 թվականի պետական բյուջեի մասին օրենքում վերաբաշխում, փոփոխություններ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում, եկամուտների ավելացում կամ նվազեցում չի առաջացնում: ՀՀ կրթության, գիտության, մշակույթի և սպորտի նախարարության ծախսերը ավելանում են 328218.8 հազար դրամով:
7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:
8. «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». 
2021 թվականի օգոստոսի 18-ի «ՀՀ կառավարության ծրագրի մասին» ՀՀ կառավարության № 1363-Ա որոշում, 4.8 կետ:
· Կառավարությունը միջազգային մրցասպարեզում մարզական նվաճումներ գրանցելու համար խրախուսելու է մարզական բարձր արդյունքները և աջակցելու մարզական ֆեդերացիաների գործունեությանը։
· Հայաստանի Հանրապետության կառավարությունը աջակցելու է ․․․Հայաստանի մարզական հեղինակության բարձրացմանն ուղղված միջազգային մարզական այլ միջոցառումներին Հայաստանի Հանրապետության մարզիկների մասնակցությանը։

Այլ տեղեկություններ.
Չկան:

